4.002 veïns i veïnes de Gandia han estat bonificats en el seu rebut del COR
02 novembre 2018

## 4.002 veïns i veïnes de Gandia han estat bonificats en el seu rebut del COR02 novembre 2018Última actualització: 14 juliol 2025

![](../gestion/img/AO__2850-copia.jpg)  
  

El regidor de Serveis Bàsics, **Miguel Ángel Picornell**, ha comparegut aquest matí en roda de premsa per fer balanç sobre les dades aportades pel Consorci de Residus sobre el reciclatge al nostre municipi entre l'1 de gener i el 29 d'octubre d'aquest any.

El regidor ha destacat que cada dia els valencians generen al voltant de 7 milions de quilos de fem, el que representa una mitjana de quilo i mig per persona i dia. Amb aquesta quantitat es podrien omplir 200 camps de futbol amb residus sòlids urbans anualment. Les dades indiquen que el 29% de la composició de la borsa familiar d'escombraries que va al contenidor són envasos (17%), paper i cartó (6%) i vidre (6%). La resta és el que s'anomena residu orgànic o tot en un.

"_Si es reciclés com cal i es dipositaran els envasos al contenidor groc, el paper i cartó al blau i el vidre al verd, milloraríem considerablement les prestacions i això repercutiria directament en els nostres rebuts, ja que aquests residus són transformables i no van a parar a cap abocador_" va afirmar Miguel Ángel Picornell.

Sobre les dades de l'informe, l'edil ha destacat que Gandia és un municipi especialment reciclador, amb un dels millors dades de recollida de vidre, envasos i paper i cartró de les 5 comarques del COR. 4.637 ciutadans han utilitzat l'ecoparc mòbil des del mes de gener.

A més, Gandia és el municipi on més roba recull per habitant dels 93 municipis del COR i és en el que més taps i piles es dipositen en punts de recollida.

Pel que fa al funcionament dels ecoparcs, el punt mòbil amb més afluència és el de la parc de Joan Fuster.

D'altra banda, el COR està realitzant, en aquest moment, una inversió de 200.000 euros a l'ecoparc fix de Gandia, que serà reinaugurat en un parell de mesos. Està instal·lant una bàscula de pesatge de camions, habilitant una base per ecoparcs mòbils i posant-se a punt per al nou sistema de bonificacions del COR.

En total, 4.002 veïns i veïnes de Gandia han estat bonificats en el seu rebut del COR amb quantitats que van dels 15 als 3 euros. En concret, 1.334 de 15 euros, 1.334 de 10 euros i 1.334 d'entre 3 i 10 euros.

En aquests 10 mesos els ecoparcs de Gandia s'han registrat un total de 4.637 entrades. El dia de més afluència és el dilluns amb 2.500 quilos repartits entre l'ecoparc fix i el mòbil. Un ecoparc que els dilluns al matí està al parc del País Valencià i per la vesprada al parc Joan Fuster. El seguix el dimarts, amb una xifra inferior als 1.000 quilos recollits durant els matins en l'ecoparc que s'instal·la al carrer Literat Azorín.

Amb dades lleugerament inferiors, tenim l'activitat de dissabte que estava al matí a la plaça Tirant i a la vesprada es tornava entre Marenys i Marxuquera i finalment, el de diumenges al Grau-Platja amb uns 500 quilos.

Pel que fa a la tipologia dels residus que dipositen els usuaris. Al capdavant del Top Ten estan els envasos de plàstic amb 1.800 entrades. Seguidament paper i cartó amb 1.230. Envasos de vidre amb 1.129 i continuaríem amb roba, piles, taps de plàstic i xapes de metall, aparells domèstics menuts sense bateries, metalls de reduïdes dimensions, detergents envasats i cables i carregadors de tota mena.

Com a resum, Picornell ha destacat que "_l'arribada dels Ecomòbils ha significat una considerable pujada de les visites dels gandians en acostar aquest servei a la ciutadania i també ha estat positiva la campanya "El meu compte ambiental_" en virtut del qual es bonifiquen els rebuts de les persones que més visiten els ecoparcs i, en conseqüència, que més reciclen".

Finalment, l'edil ha informat dels canvis que s'han realitzat destinats a optimitzar aquest servei, sobretot el dels Ecomòbils.

**Les noves freqüències i horaris són els següents:**

\- Ecoparc fix del polígon Alcodar. De dilluns a dissabte de 10 a 19 hores. Diumenges de 10 a 14.

\- Ecomòbils. Visiten Gandia els dilluns, dimarts i dissabtes.

· Dilluns al matí (de 10 a 14 hores) al parc del País Valencià. A la vesprada (de 16 a 20 hores) al parc Joan Fuster.

· Dimarts al matí (de 10 a 14 hores al c / Literat Azorín). A la vesprada (de 16 a 20) a la plaça de la Marina de Grau.

· Els dissabtes en jornades de matí (10 a 14) i vesprada (16 a 20) al parc de l'Estació, darrere de l'estació d'autobusos. L'últim dissabte de cada mes es visitarà Marxuquera de 16 a 20 hores.

[Twittear](https://twitter.com/share)